ส.บอล จัดงานแถลงข่าว การจัดงาน FA Thailand Award 2018
วันที่ 12 ธ.ค. 61 เวลา 13.00 น. ณ ห้องเธียเตอร์ ชั้น 4 อาคารเฉลิมพระเกียรติการกีฬาแห่งประเทศไทย สมาคมกีฬาฟุตบอลแห่งประเทศไทยฯ จัดงานแถลงข่าว การจัดงาน FA Thailand Award 2018 ที่จะมีขึ้นที่โรงละครอักษรา คิง เพาเวอร์ ในวันที่ 19 ธันวาคม 2561,การแถลงข่าวครั้งนี้นำโดย พล.ต.อ.ดร.สมยศ พุ่มพันธุ์ม่วง นายกสมาคมฯ เป็นประธานแถลงข่าว FA Thailand Award 2018 พร้อมด้วย คุณกรวีร์ ปริศนานันทกุล รักษาการเลขาธิการฯ, คุณธนะศักดิ์ สุระประเสริฐ อุปนายกฝ่ายสื่อสารองค์กร, คุณอดิศักดิ์ เบ็ญจศิริวรรณ ประธานพัฒนาฟุตซอลและฟุตบอลชายหาด,คุณพาทิศ ศุภะพงษ์ รองเลขาธิการฝ่ายต่างประเทศและโฆษกสมาคมฯ, เมสซี่เจ ชนาธิป สรงกระสินธ์ เจ้าของรางวัล เอฟเอ เพสซิเดนต์ อวอร์ด 2017 และสื่อมวลชนร่วมทำข่าวอย่างคับคั่ง,ภายในงานแถลงข่าว พล.ต.อ.ดร.สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทยฯ กล่าวว่า สมาคมกีฬาฟุตบอลแห่งประเทศไทย ในพระบรมราชูปถัมภ์ เตรียมจัดพิธีมอบรางวัล FA Thailand Awards 2018 เพื่อเชิดชูเกียรติยศและสร้างความภาคภูมิใจให้กับบุคลากรในวงการฟุตบอลไทย ที่สร้างผลงานอันยอดเยี่ยมเอาไว้ตลอดปี 2561 ในวันพุธที่ 19 ธันวาคม 2561 ณ โรงละครอักษรา คิง พาวเวอร์ ซอยรางน้ำ,สำหรับปีนี้คณะกรรมการได้พิจารณาเพิ่มรางวัลเชิดชูเกียรติ จาก 17 สาขา เป็น 26 สาขา โดยมีการกำหนดเกณฑ์การให้รางวัล ตามผลงานและสถิติต่างๆ ให้กับนักกีฬาฟุตบอล นักกีฬาฟุตซอล นักกีฬาฟุตบอลชายหาย รวมทั้งบุคลากรและสโมสรฟุตบอล ที่มีผลงานโดดเด่นในรอบปี พ.ศ. 2561 รับรองว่ารางวัลทุกอย่างจะโปร่งใสอย่างแน่นอน นอกจากนี้ ถ้วยรางวัลที่จะใช้มอบถูกจัดทำพิเศษจากประเทศจากประเทศอังกฤษ,ในวันเดียวกัน สมาคมกีฬาฟุตบอลแห่งประเทศไทยฯ ได้เตรียมจัดงาน FA Thailand New Year Celebrations เพื่อเป็นการขอบคุณผู้เกี่ยวข้องและผู้ให้การสนับสนุนสมาคมกีฬาฟุตบอลฯ ด้วยดีตลอดมา ภายในงานก็จะมีกิจกรรม มอบของขวัญปีใหม่ ให้กับ นักกีฬาฟุตบอลทีมชาติไทยชายและหญิงเจ้าหน้าที่ทีมชาติ, ผู้ตัดสิน, เจ้าหน้าที่สมาคมฯ และสื่อมวลชน,ด้าน ชนาธิป สรงกระสินธ์ กองกลางทีมชาติไทย กล่าวว่า รางวัลนี้ทำให้ผมมีแรงบันดาลใจในการพัฒนาตัวเองตลอดเวลา ต้องขอขอบคุณสมาคมกีฬาฟุตบอลแห่งประเทศไทยฯ ที่จัดกิจกรรมดีๆ อย่างนี้ มันทำให้เกิดแรงบันดาลใจในการเล่นฟุตบอลในแต่ละปี นักเตะบางคนเขาอาจได้แชมป์กับสโมสร แต่ไม่ได้รางวัลส่วนตัว ถ้าเขาได้รับรางวัลส่วนตัวมันเหมือนเป็นการแข่งขันกับความฝันตัวเอง บางทีเขาอยากมีเกียรติยศประดับชื่อเสียงของตัวเองขึ้นๆ ไป,สำหรับการมอบรางวัล FA Thailand Award 2018 ครั้งนี้ได้มีการเพิ่มจำนวน รางวัลจากเดิม 17 สาขา เป็น 26 สาขา โดย 26 สาขาดังกล่าวประกอบไปด้วย,1. Presidents Special Recognition Award 2018 - รางวัลบุคคลสำคัญของวงการฟุตบอลไทย,2. Inspring Club of the Year 2018 - รางวัลสโมสรฟุตบอลสร้างแรงบันดาลใจแห่งปี,3. Inspring Ground of the Year 2018 - รางวัลสนามแข่งขันสร้างแรงบันดาลใจแห่งปี,4. Best Developing Club 2018 - รางวัลสโมสรพัฒนาการยอดเยี่ยมแห่งปี,5. Best Ground (Stadium) 2018 - รางวัลสนามแข่งขันยอดเยี่ยมแห่งปี,6. Young Player of the Year 2018 - รางวัลนักเตะเยาวชนยอดเยี่ยมแห่งปี,7. Goal of the Year 2018 - รางวัลประตูยอดเยี่ยมแห่งปี (ลีก),8. National Team Goal 2018 - รางวัลประตูยอดเยี่ยมแห่งปี (ทีมชาติ),9. Referee of the Year 2018 - รางวัลผู้ตัดสินยอดเยี่ยมแห่งปี,10. Womens Futsal Player of the Year ,2018 - รางวัลนักฟุตซอลหญิงยอดเยี่ยมแห่งปี,11. Mens Futsal Player of the Year 2018 - รางวัลนักฟุตซอลชายยอดเยี่ยมแห่งปี,12. National Beach Soccer Player of the Year 2018 - รางวัลนักฟุตบอลชายหาดยอดเยี่ยมแห่งปี,13. Thai League 3 and Thai League 4 Top Goal Scorer 2018 - รางวัลผู้ทำประตูสูงสุดแห่งปี (ไทยลีก 3 และ 4),14. Thai League 3 and Thai League 4 Coach of the Year 2018 - รางวัลหัวหน้าผู้ฝึกสอนยอดเยี่ยม (ไทยลีก 3 และ 4),15. Thai League 3 and Thai League 4 Most Valuable Player 2018 - รางวัลผู้เล่นทรงคุณค่าแห่งปี (ไทยลีก 3 และ 4),16. Thai League 2 Top Goal Scorer 2018 - รางวัลผู้ทำประตูสูงสุดแห่งปี (ไทยลีก 2),17. Thai League 2 Coach of the Year 2018 - รางวัลหัวหน้าผู้ฝึกสอนยอดเยี่ยม (ไทยลีก 2),18. Thai League 2 Most Valuable Player 2018 - รางวัลผู้เล่นทรงคุณค่าแห่งปี (ไทยลีก 2),19. Fair Play Club 2018 - รางวัลสโมสรแฟร์เพลย์แห่งปี (ไทยลีก),20. Thai League Top Goal Scorer 2018 - รางวัลผู้ทำประตูสูงสุดแห่งปี (ไทยลีก),21. Thai League Coach of the Year 2018 - รางวัลหัวหน้าผู้ฝึกสอนยอดเยี่ยม (ไทยลีก),22. Thai League Most Valuable Player 2018 - รางวัลผู้เล่นทรงคุณค่าแห่งปี (ไทยลีก),23. Foreign Player of the Year 2018 - รางวัลนักฟุตบอลต่างชาติยอดเยี่ยมแห่งปี,24. Presidents Award 2018 - รางวัลเกียรติยศจากนายกสมาคมกีฬาฟุตบอลแห่งประเทศไทย ในพระบรมราชูปถัมภ์,25. Womens Player of the Year 2018 - นักฟุตบอลหญิงยอดเยี่ยมแห่งปี,26. Mens Player of the Year 2018 - นักฟุตบอลชายยอดเยี่ยมแห่งปี,ซึ่งการจัดงาน FA Thailand Award 2018 จะมีขึ้น ที่โรงละคร อักษรา คิงเพาเวอร์ รางน้ำ ในวันที่ 19 ธันวาคม 2561 เวลา 18.00 น.
สมาคมกีฬาฟุตบอลแห่งประเทศไทย จัดงานแถลงข่าว การจัดงาน FA Thailand Award 2018 ซึ่งจะมีขึ้นในวันที่ 19 ธ.ค.นี้ที่ โรงละครอักษรา คิง เพาเวอร์
บิ๊กอ๊อด,พล.ต.อ.ดร.สมยศ พุ่มพันธุ์ม่วง,FA Thailand Award 2018